På lige over 10 timer tilbagelagde Henrik Sørensen torsdag 50 kilometer på gåben. Turen gik fra Løgstør til Aalborg og grunden til at Henrik Sørensen overhovedet begav sig ud på den lange tur var for at sætte fokus på kampen mod kræft og for at mindes en helt særlig person. - Det er tabet af min kammerat og tidligere kollega som var rigtig trist, der fik mig til at gå turen. Han blev 41 år og efterlod sig kone og to børn og vi havde kendt hinanden i en del år og jeg blev bare enig med mig selv om at jeg ville gå den her tur, og den skulle dedikeres til ham, siger Henrik Sørensen. Sidste år gik Henrik Sørensen 40 kilometer på en dag. Dengang gik turen fra Næsborg uden for Løgstør til Skalborg uden for Aalborg. - Det var også bare for at vise mig selv at jeg kunne klare sådan en tur her, siger Henrik Sørensen.

Referat:
Sidste år gik Henrik Sørensen 40 kilometer fra Næsborg til Skalborg for at sætte fokus på kampen mod kræft. I år var turen på 50 kilometer - og dedikeret til en helt særlig person.